ਕਾਲਰ ਵਾਲਾ ਉੱਲੂ
ਕਾਲਰ ਵਾਲਾ ਉੱਲੂ ਦੱਖਣੀ ਏਸ਼ੀਆ ਦਾ ਨਿਵਾਸੀ ਹੈ। ਇਹ ਉੱਤਰੀ ਪਾਕਿਸਤਾਨ ਤੋਂ ਉੱਤਰੀ ਭਾਰਤ ਤੇ ਬੰਗਲਦੇਸ ਤੀਕ ਅਤੇ ਹਿਮਾਲਿਆ ਦੇ ਚੜ੍ਹਦੇ ਪਾਸੇ ਤੋਂ ਦੱਖਣੀ ਚੀਨ ਸੀਤ ਮਿਲਦਾ ਏ। ਇਸ ਦੀ ਕੁਝ ਵਸੋਂ ਸਿਆਲ ਵਿੱਚ ਦੱਖਣੀ ਭਾਰਤ, ਸ੍ਰੀਲੰਕਾ ਤੇ ਮਲੇਸ਼ੀਆ ਵੱਲ ਨੂੰ ਪਰਵਾਸ ਕਰਦੀ ਏ।

ਜਾਣ-ਪਛਾਣ 
ਇਸਦਾ ਵਿਗਿਆਨਕ ਨਾਂਅ Otus lettia ਏ। ਇਸਦੀਆਂ ਅਗਾੜੀ ਤਿੰਨ ਉਪ-ਜਾਤਾਂ ਨੇ ਜੋ ਆਵਾਜ਼ ਦੇ ਫ਼ਰਕ ਨਾਲ ਸੌਖਿਆਂ ਈ ਅੱਡ-ਅੱਡ ਪਛਾਣੀਆਂ ਜਾ ਸਕਦੀਆਂ ਹਨ।

ਇਹ ਉੱਲੂ ਨਿੱਕੇ ਕੱਦ ਦਾ ਪੰਛੀ ਹੁੰਦਾ ਏ। ਇਹਦਾ ਵਜ਼ਨ 23-25 ਗ੍ਰਾਮ ਹੁੰਦਾ ਏ। ਨਰ ਤੇ ਮਾਦਾ ਵਿੱਖ ਵਿੱਚ ਇੱਕੋ-ਜਿੱਕੇ ਲਗਦੇ ਹਨ।

ਪਰਸੂਤ 
ਕਾਲਰ ਵਾਲਾ ਉੱਲੂ ਆਮ ਕਰਕੇ ਜੰਗਲੀਂ ਈ ਪਰਸੂਤ ਕਰਦਾ ਏ ਜਾਂ ਹੋਰ ਕਿਸੇ ਸੰਘਣੇ ਰੁੱਖਾਂ ਵਾਲੀ ਥਾਂ 'ਤੇ। ਇਸਦਾ ਆਲ੍ਹਣਾ ਖੋਖਲੇ ਰੁੱਖਾਂ ਦੇ ਮਘੋਰਿਆਂ ਵਿੱਚ ਹੁੰਦਾ ਏ। ਮਾਦਾ ਇੱਕ ਵੇਰਾਂ 3 ਤੋਂ 5 ਆਂਡੇ ਦੇਂਦੀ ਏ।

ਹਵਾਲੇ